दिल्ली में केन्याई महिला की उसी के घर में चाकू मारकर हत्या, जांच में जुटी पुलिस  
घर में पड़ा मिला महिला का शव 
पुलिस को साथी केन्याई महिलाओं पर शक 
 जांच में जुटी है पुलिस
दिल्ली के छतरपुर एक्सटेंशन में एक विदेशी महिला की हत्या का मामला सामने आया है. यहां एक महिला की उसी के घर में चाकू मारकर हत्या कर दी गई. पुलिस के मुताबिक 17 जून की रात करीब 8 बजे एक शख्स ने फोन कर बताया कि उसकी बहन की हत्या हो गयी है. जब पुलिस जानकारी लेकर छतरपुर एक्सटेंशन में उसके घर पहुचीं तो घर में एक महिला का शव पड़ा हुआ मिला. महिला की छाती पर चाकू से वार किए गए थे. पुलिस ने बताया कि महिला की पहचान अन्नसम के रूप में हुई जो केन्या की रहने वाली थी.